Tabharfaidh an tAire Airgeadais Paschal Donohoe eolas sa Dáil tráthnóna faoin gcáin agus faoin gcaiteachas a bheas i mBuiséad na bliana seo chugainn agus tuigtear go mbeidh idir €1.4 agus €1.5 billiún le caitheamh.

Tá ardú €5 le cur ar íocaíochtaí leasa shóisialaigh agus laghdú ar an Muirear Sóisialta Uilíoch.

Tuigtear go bhfuil ardú 50c le cur ar scór toitíní ach nach bhfuil aon ardú le cur ar pheitreal ná ar dhíosal.

Is cosúil go bhféadfaidh daoine €750 breise a shaothrú sular ngearrfar an ráta cánach níos airde orthu.

Ceaptar go ndéanfar leasú ar Árachas Sóisialach Pá-Choibhneasa do dhaoine féinfhostaithe le go mbeidh siad in ann cáiliú don liúntas cuardaitheora poist.

Meastar go bhfógrófar scéim €300 milliún le tithe ar phraghas réasúnach a chur ar fáil as seo go ceann trí bliana.

Ceaptar go gceadófar €55 milliún breise do sheirbhísí meabhairshláinte agus €20 milliún don Chiste Náisiúnta um Cheannach Cóireála.

Is cosúil chomh maith go n-ardófar an Cháin Bhreisluacha in óstáin, i mbialanna agus i siopaí gruagaireachta ó 9% go dtí 13.5%.

Pléifear dintiúir an Bhuiséid go mion ar Nuacht RTÉ ar RTÉ 1 ag 5.40 tráthnóna agus ar Nuacht TG4 idir 7 agus 8 a chlog anocht.